कौरवों को बचाने के लिए पाण्डवों ने अभेद्य कवच और तरह-तरह के दिव्य आयुध धारण किए और गंधर्वों पर हमला बोल दिया। दोनों ओर से भीषण युद्ध हुआ, पाण्डवों ने गन्धर्वों को पराजित कर कौरवों को छुड़ा लिया। कौरवों ने पाण्डवों का सत्कार किया। युधिष्ठिर ने बड़े प्रेम से दुर्योधन से कहा- ‘भइया, ऐसा कार्य फिर कभी नहीं करना। इस घटना से मन में किसी प्रकार का खेद मत मानना।’ दुर्योधन धर्मराज को प्रणाम कर हृदय में अत्यन्त लज्जित होकर अपने नगर को चला गया।